દ્રોણ કરી રહ્યા છે તે પાંડવસેનાનો સંહાર ચાલુ રહેવા દેવામાં આવે તો પાંડવસેના થોડા જ વખતમાં નામશેષ થઈ જશે અને પાંડવોનો યુદ્ધમાં પરાજય થશે, એ કૃષ્ણને દેખાય છે. દ્રોણનો ઇલાજ તરીકે શું કરવું એ વિશે કૃષ્ણ હવે એક સૂચના કરે છે (૭.૧૬૪.૬૭-૬૯). કૃષ્ણ અહીં અર્જુન સાથે વાત કરતા હોય તો પણ ત્યાં યુધિષ્ઠિર, ભીમ, બંને માદ્રેય, ધૃષ્ટદ્યુમ્ન અને સાત્યકિ એ સૌ ઉપસ્થિત છે અને કૃષ્ણની સૂચના તે સૌને ઉદ્દેશીને છે.